2. ลักษณะการประกอบธุรกิจ

2.1 ความเป็นมา

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
ด้วยทุนจดทะเบียน 75 ล้านบาท
เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
โดยการรับโอนกิจการจาก บริษัท เอเบิล ออโตพาร์ท อินดัสตรีส์ จำกัด
ซึ่งปัจจุบันได้หยุดดำเนินธุรกิจแล้ว บริษัท อาปิโก ไฮเทค จำกัด (มหาชน) บริหารงานโดย
นายเย็บ ซู ชวน นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 30
ปี และมาตั้งรากฐานในประเทศไทยเกือบ 20 ปีแล้ว ปัจจุบันนายเย็บ ซู ชวน ถือหุ้นประมาณร้อยละ
9.35 ของทุนจดทะเบียนทั้งหมด

ปี 2542 บริษัทฯ ได้รับใบรับรองมาตรฐานคุณภาพ QS 9000 และ ISO 9002
ในการจัดการระบบคุณภาพ และในเดือนเมษายน บริษัทฯได้จัดตั้ง บริษัท นิว เอร่า เซลส์ จำกัด
(บริษัทย่อย) โดยได้รับโอนธุรกิจทั้งหมดมาจาก บริษัท นิว เอร่า จำกัด
ซึ่งปัจจุบันหยุดดำเนินธุรกิจแล้ว ทั้งนี้บริษัททั้งสองมี นายเย็บ ซู ชวน เป็นผู้มีอำนาจบริหารงาน

ปี 2543 บริษัทฯ ได้ซื้อหุ้นเพิ่มในบริษัท เอเบิล ซาโน อินดัสตรีส์ (1996) จำกัด (“ASICO”)
คิดเป็นสัดส่วนการถือหุ้นร้อยละ 36 นอกจากนี้บริษัทฯ
ยังได้ลงทุนที่ประเทศมาเลเซียโดยการร่วมทุนกับนักธุรกิจชาวมาเลเซียจัดตั้งบริษัท อาปิโก ไพลคอน
(มาเลเซีย) จำกัด และบริษัท นิว เอร่า เซลส์ (มาเลเซีย) จำกัด ปัจจุบัน บริษัทฯ
ได้ขายหุ้นของบริษัท อาปิโก ไพลคอน (มาเลเซีย) ทั้งหมดให้กับนักธุรกิจชาวมาเลเซียไปแล้ว

ปี 2544 บริษัท ไซม์ ดาร์บี้ (ประเทศไทย) จำกัด ซื้อหุ้นจากนายเย็บ ซู ชวน รวมจำนวน
3,250,000 หุ้น คิดเป็นสัดส่วนถือหุ้นร้อยละ 25 ของจำนวนหุ้นทั้งหมด ปัจจุบันบริษัท ไซม์ ดาร์บี้
(ประเทศไทย) จำกัดมิได้ถือหุ้นของบริษัทฯ แต่อย่างใด

ปี 2545 เดือนพฤษภาคม บริษัทฯ ได้รับการรับรองมาตรฐาน ISO 14001 และในเดือนกรกฎาคม
ที่ประชุมผู้ถือหุ้นได้มีมติแปรสภาพบริษัทฯ เป็นบริษัทมหาชนจำกัด และมีมติให้เพิ่มทุนจดทะเบียนจาก
160 ล้านบาทเป็น 210 ล้านบาท โดยออกหุ้นสามัญใหม่จำนวน 10 ล้านหุ้น มูลค่าที่ตราไว้หุ้นละ 5
บาท เพื่อเสนอขายต่อประชาชนทั่วไป ต่อมาในเดือนสิงหาคมบริษัทฯ
ได้ร่วมลงทุนกับนักธุรกิจชาวมาเลเซียจัดตั้งบริษัท เทเนกา เซเทีย รีซอสเซส จำกัด
ในประเทศมาเลเซีย

ปี 2546 ในเดือนมกราคม บริษัทฯ ได้ชำระค่าหุ้นเพิ่มทุน ในบริษัทร่วม คือ บริษัท เอเบิลซาโน่
อินดัสตรีส์ (1996) จำกัด ทำให้บริษัทฯมีสัดส่วนการถือหุ้นเพิ่มขึ้นจากร้อยละ 36 เป็นร้อยละ 45.6
ของทุนจดทะเบียน และในวันที่ 28 มิถุนายน บริษัทฯได้เข้าลงทุนในสัดส่วนร้อยละ 100
ของทุนจดทะเบียนของบริษัท แพริช สตรัคเจอรัล โปรดักส์ (ประเทศไทย) จำกัด จากบริษัท ดานา
คอร์ปอร์เรชั่น พร้อมทั้งได้เปลี่ยนชื่อบริษัทใหม่เป็น บริษัท อาปิโก อมตะ จำกัด
ตั้งอยู่ในนิคมอมตะนคร อำเภอพานทอง จังหวัดชลบุรี ดำเนินกิจการผลิตชุดโครงช่วงล่างรถยนต์
สำหรับรถกระบะ Isuzu D-Max และรถกระบะเชฟโรเลตของ บริษัท เจนเนอรัล มอเตอร์
(GM). ในเดือนตุลาคม บริษัท อาปิโก ไฮเทค เพิ่มทุนจดทะเบียนจาก 210 ล้านบาทเป็น 240
ล้านบาท ด้วยการออกหุ้นโดยวิธีการเสนอขาย 4.2 ล้านหุ้นให้กับผู้ถือหุ้นเดิมในราคาหุ้นละ 80
บาทและอีก 1.8 ล้านหุ้นเสนอขายให้กับประชาชนทั่วไปในราคาหุ้นละ 148 บาท ซึ่งทำให้บริษัทฯ
มีเงินหมุนเวียนเพิ่มขึ้น 600 ล้านบาท ตามมูลค่าหุ้นที่ตราไว้ในราคา 5 บาท วันที่ 26 พฤศจิกายน
บริษัทฯ ได้จัดตั้งบริษัท เอเบิล มอเตอร์ จำกัด
เพื่อดำเนินธุรกิจตัวแทนจำหน่ายและศูนย์บริการรถยนต์ มิตซูบิชิ

ปี 2547 เดือนพฤษภาคม บริษัทฯ ได้แปลงมูลค่าหุ้นที่ตราไว้จาก 5 บาทเป็นมูลค่า 1 บาท
ต่อมาในวันที่ 29 กรกฎาคม บริษัทฯ ได้จัดตั้งบริษัท อาปิโก เอ็นจิเนียริ่ง จำกัด
ขึ้นเพื่อดำเนินธุรกิจในการวิจัยและพัฒนาการวิศวกรรม ต่อมา วันที่ 5 สิงหาคม บริษัทฯ
ได้ร่วมลงทุนกับบริษัท ฟิชเชอร์เทค จำกัด สิงคโปร์ จัดตั้งบริษัท ฟิชเชอร์-อาปิโก จำกัด ขึ้น
ตั้งอยู่ที่นิคมโรจนะ จังหวัดพระนครศรีอยุธยา วันที่ 15 ตุลาคม บริษัทฯ ลงทุนในบริษัท คุนชาน
เจินไต-ซินเชง พรีซิชั่น ฟอร์จจิ้ง จำกัด ในประเทศจีน ร้อยละ 75 ของหุ้นทั้งหมด บริษัท คุนชาน
เจินไต-ซินเชง พรีซิชั่น ฟอร์จจิ้ง ดำเนินกิจการผลิตชิ้นส่วนรถยนต์ด้วยการตีอัดขึ้นรูป ในประเทศจีน
และในเดือนตุลาคม เช่นกัน บริษัทฯ ได้รับใบรับรองมาตรฐาน ISO/TS 16949.

ปี 2548 บริษัทฯ ได้ลงทุนในสัดส่วนร้อยละ 100 ของทุนจดทะเบียน 120 ล้านบาทในบริษัท อาปิโก
ไฮเทค พาร์ทส์ จำกัด ซึ่งดำเนินธุรกิจผลิตชิ้นส่วนรถยนต์ในประเทศไทย และลงทุนร้อยละ 100
ของทุนจดทะเบียน 65 ล้านบาท ในบริษัท อาปิโก ไฮเทค ทูลลิ่ง จำกัด
ซึ่งดำเนินธุรกิจออกแบบและผลิตแม่พิมพ์ชิ้นส่วนรถยนต์
และอุปกรณ์จับยึดในการประกอบรถยนต์ในประเทศไทย และในเดือนกันยายน บริษัทฯได้ลงทุนร้อยละ
100 ของทุนจดทะเบียน 2 ล้านเหรียญสหรัฐ ในบริษัท อาปิโก เซี่ยงไฮ้ จำกัด
ซึ่งดำเนินธุรกิจให้บริการตีกลึงอะไหล่ชิ้นส่วนรถยนต์ในประเทศจีน และในเดือนตุลาคม
บริษัทฯได้ลงทุนในสัดส่วนร้อยละ 60 ของทุนจดทะเบียน 100 ล้านบาท ในบริษัท เอเบิล ไอทีเอส
จำกัด
ซึ่งดำเนินธุรกิจผลิตอุปกรณ์ระบบนำทางรถยนต์ในประเทศไทยและในเดือนพฤศจิกายนบริษัทฯได้เพิ่มสัดส่วนการลงทุนในบริษัท
คุนชาน เจินไต-ซินเชง พรีซิชั่น ฟอร์จจิ้ง จำกัด เป็นร้อยละ 100 ของทุนจดทะเบียน 2.3
ล้านเหรียญสหรัฐ

ในเดือนสิงหาคม 2548 ที่ประชุมวิสามัญผู้ถือหุ้นของบริษัทฯ
มีมติอนุมัติการเพิ่มทุนจดทะเบียนของบริษัทฯ จากเดิม 240 ล้านบาท เป็น 282.36 ล้านบาท
โดยการออกหุ้นบุริมสิทธิเพิ่มจำนวน 42.36 ล้านหุ้น มูลค่าที่ตราไว้หุ้นละ 1
บาทเพื่อเสนอขายแบบเฉพาะเจาะจง ในราคาหุ้นละ 34.41 บาทให้กับ กลุ่มบริษัท โซจิทสึ
คอร์ปอเรชั่น (Sojitz Corporation) และบริษัทในเครือของกลุ่มบริษัทดังกล่าว

ปี 2549 เดือนกุมภาพันธ์ บริษัทฯ เข้าซื้อหุ้นร้อยละ 20 ในบริษัท Jackspeed Corporation
จำกัด ซึ่งเป็นบริษัทจดทะเบียนในตลาดหลักทรัพย์สิงคโปร์
และเป็นผู้เชี่ยวชาญในการผลิตอุปกรณ์ตกแต่งรถยนต์และชิ้นส่วนรถยนต์ คิดเป็นมูลค่าการลงทุน 6.3
ล้านดอลลาร์สิงคโปร์ (151.7 ล้านบาท) เดือนกันยายน บริษัทฯ ได้รับการรับรองมาตรฐาน ISO
14001 และในเดือนตุลาคม บริษัทฯ ได้เข้าซื้อหุ้นในบริษัท เคพีเอ็น ออโตโมทีฟ จำกัด (มหาชน)
และบริษัทย่อยจากกลุ่มณรงค์เดช และจะเข้าซื้อหุ้นทั้งหมดภายในปี 2550 โดยจะเปลี่ยนชื่อ บริษัท
เคพีเอ็น ออโตโมทีฟ จำกัด (มหาชน) เป็น บริษัท อาปิโก ฟอร์จจิ้ง จำกัด (มหาชน) และบริษัท
เคพีเอ็น พลาสติก จำกัด (มหาชน) เป็น บริษัท อาปิโก พลาสติค จำกัด (มหาชน)
ในเดือนกุมภาพันธ์ 2550

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ 31 ธันวาคม 2549

ภาพรวมการประกอบธุรกิจ

บริษัทฯสามารถจำแนกธุรกิจได้ตามแผนภาพดังนี้

  -----------------------------------------------------------------------
  ประเภทการประกอบธุรกิจ                           ในประเทศ     ต่างประเทศ
  --------------------------------------------- ------------ ------------
  1. ออกแบบ ผลิตและติดตั้งอุปกรณ์จับยึด                 AH, AHT      -

  2. ออกแบบและผลิตแม่พิมพ์                          AH, AHT      -

  3. ผลิตชิ้นส่วนรถยนต์ปั๊มขึ้นรูป และท่อน้ำมันเบรค          AH, AHP,     -
                                                ASICO,       
                                                SANOH, AMIT  

  4. ตัวแทนจำหน่ายรถยนต์และบริการหลังการขาย          NESC, AM     NESSB, TSRSB

  5. ผลิตชิ้นส่วนโครงช่วงล่างรถกระบะอีซูซุ รุ่น ดี-แมกซ์ และ AA           -
  เชฟโรเล็ต โคโลราโด                                          

  6. ผลิตชิ้นส่วนรถยนต์ตีอัดขึ้นรูป                       KPNA         KCXPF

  7. ผลิตชิ้นส่วนพลาสติกสำหรับผลิตภัณฑ์อิเล็กทรอนิกส์        FA, KPNP     -
  และธุรกิจยานยนต์                                              

  8. วิจัยและพัฒนาการวิศวกรรม                       AE           -

  9. ธุรกิจการพัฒนาโปรแกรมคอมพิวเตอร์สำหรับรถยนต์,     AMAC, AITS   AITSPL
  ผลิตอุปกรณ์ระบบนำทางของรถยนต์ และอุปกรณ์อื่นๆ                      
  ที่เกี่ยวข้อง                                                   

  10. ให้บริการตีกลึงอะไหล่ชิ้นส่วนรถยนต์                -            AS

  11. ผลิตภัณฑ์พิมพ์ลายไม้และกำมะหยี่เทียม               KT, AJ       -
  และผลิตภัณฑ์ที่เกี่ยวข้องเพื่อเพิ่มมูลค่าให้กับรถยนต์                       

  12. ดำเนินธุรกิจการลงทุนในบริษัทอื่น                  -            AIPL, KIPL
  -----------------------------------------------------------------------

ธุรกิจในประเทศ

บริษัท อาปิโก ไฮเทค จำกัด (มหาชน) (“AH”) มีทุนชำระแล้ว 282.36 ล้านบาท เป็นบริษัทที่ถือ

หุ้นใหญ่โดยกลุ่มนายเย็บ ซู ซวน ประมาณร้อยละ 34 และกลุ่ม โซจิทสึ คอร์ปอเรชั่น
ถือหุ้นประมาณร้อยละ 15

บริษัท อาปิโก ไฮเทคฯ ดำเนินธุรกิจออกแบบ ผลิตและติดตั้งอุปกรณ์จับยึดเพื่อประกอบรถยนต์ (Car
Assembly

Jigs), ออกแบบ และผลิตแม่พิมพ์ (Stamping Dies)
และผลิตชิ้นส่วนรถยนต์สำหรับผู้ประกอบรถยนต์ (OEM Auto

parts) โดยมี บริษัทย่อยและบริษัทร่วมดำเนินธุรกิจที่เกี่ยวข้องกันอีก 23 บริษัท (ในประเทศไทย
15 บริษัท ใน

ต่างประเทศ 8 บริษัท) ได้แก่

1.  บริษัท อาปิโก อมตะ จำกัด (“AA”) ถือหุ้นทั้งหมดโดย บริษัท อาปิโก ไฮเทค จำกัด
    (มหาชน) สถานประกอบการตั้งอยู่ที่นิคมอุตสาหกรรมอมตะนคร อำเภอพานทอง
    จังหวัดชลบุรีมีพื้นที่โดยรวม 32,000 ตารางเมตร ปัจจุบันมีทุนจดทะเบียนและทุนชำระแล้ว
    800 ล้านบาท AA ดำเนินธุรกิจผลิตชิ้นส่วนโครงรถกระบะสำหรับรถกระบะรุ่น D-MAX ของ
    ISUZU และ เชฟโรเลต โคโลราโดของบริษัท เจเนรัล มอเตอร์ส

2.  บริษัท นิว เอร่า เซลส์ จำกัด (“NESC”) เป็นบริษัทย่อย โดย AH
    ถือหุ้นทั้งหมดดำเนินธุรกิจตัวแทนจำหน่ายและบริการหลังการขายรถยนต์ฟอร์ด
    ในเขตกรุงเทพมหานครตอนเหนือและตะวันออก เมื่อ 5 ปีที่ผ่านมา NESC
    มียอดขายเป็นอันดับหนึ่งจากตัวแทนจำหน่ายทั้งหมดของฟอร์ดในประเทศไทย NESC
    มีโชว์รูมพร้อมศูนย์บริการหลังการขายทั้งสิ้น 2 แห่ง
    ตั้งอยู่ที่ถนนลาดพร้าวเปิดบริการในเดือนมิถุนายน 2542
    และถนนรามอินทราเปิดบริการในเดือนพฤศจิกายน 2542 NESC
    มีทุนจดทะเบียนและทุนชำระแล้ว 20 ล้านบาท

3.  บริษัท เอเบิล ซาโน่ อินดัสตรีส์ (1996) จำกัด (“ASICO”) เป็นบริษัทร่วมทุนระหว่าง AH
    ถือหุ้นร้อยละ 45.6 และผู้ร่วมทุนชาวญี่ปุ่นได้แก่ บ. ซันโอ อินดัสเตรียล ถือหุ้นร้อยละ 51
    และ นิชโช อิไว คอร์ปอร์เรชั่น ถือหุ้นร้อยละ 3.4 ปัจจุบันมีทุนจดทะเบียนและทุนชำระแล้ว
    117.7 ล้านบาท ASICO เป็นผู้ผลิตท่อน้ำมันเบรก ท่อน้ำมันเชื้อเพลิง ท่อน้ำมันคลัช
    และชิ้นส่วนเครื่องยนต์

4.  บริษัท อาปิโก ไฮเทค พาร์ทส์ จำกัด เป็นบริษัทย่อยของ AH โดย AH ถือหุ้นทั้งหมด
    ด้วยทุนจดทะเบียนชำระแล้ว 120 ล้านบาท เพื่อผลิตชิ้นส่วนประกอบรถยนต์

5.  บริษัท ซันโอ อินดัสตรีส์ (ประเทศไทย) จำกัด (SANOH) เป็นบริษัทร่วมทุนระหว่าง AH
    ถือหุ้นร้อยละ 20 และผู้ร่วมทุนชาวญี่ปุ่นได้แก่ ซาโน อินดัสเตรียล คอมพานี และ มิตซูบิชิ
    คอร์ปอร์เรชั่น ถือหุ้นร้อยละ 65 และ 15 ตามลำดับ ปัจจุบันมีทุนจดทะเบียนและทุนชำระแล้ว
    146.25 ล้านบาท ดำเนินธุรกิจผลิตท่อสำหรับเครื่องยนต์

6.  บริษัท เอเบิล มอเตอร์ส จำกัด (AM) เป็นบริษัทย่อยของ AH โดย AH ถือหุ้นร้อยละ 100
    ดำเนินธุรกิจตัวแทนจำหน่ายและบริการหลังการขายรถยนต์มิตซูบิชิ AM
    มีโชว์รูมและศูนย์บริการหลังการขายในเขต นวนคร จังหวัดปทุมธานี
    ปัจจุบันมีทุนจดทะเบียนชำระแล้ว 20 ล้านบาท

7.  บริษัท อาปิโก เอ็นจิเนียริ่ง จำกัด (AE) เป็นบริษัทย่อยของ AH โดย AH ถือหุ้นทั้งหมด AE
    จัดตั้งเมื่อปี 2547 ด้วยทุนจดทะเบียนชำระแล้ว 10 ล้านบาท
    โดยมีวัตถุประสงค์เพื่อดำเนินงานเกี่ยวกับโครงการวิจัยและพัฒนาวิศวกรรม CAE (Computer
    Aided Engineering) วิศวกรรมการออกแบบ และเป็นที่ปรึกษาทางด้านวิศวกรรม

8.  บริษัท ฟิชเชอร์-อาปิโก จำกัด (FA) เป็นบริษัทร่วมทุนระหว่าง AH ถือหุ้นร้อยละ 30
    และผู้ร่วมทุนชาวสิงคโปร์ได้แก่ ฟิชเชอร์-เทค ลิมิเต็ด ถือหุ้นร้อยละ 70
    ตั้งอยู่ที่นิคมอุตสาหกรรม โรจนะ จังหวัดพระนครศรีอยุธยา มีทุนจดทะเบียนชำระแล้ว 50
    ล้านบาท ดำเนินธุรกิจในการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์

9.  บริษัท อาปิโก ไฮเทค ทูลลิ่ง จำกัดเป็นบริษัทย่อยของ AH โดย AH ถือหุ้นทั้งหมด จัดตั้งในปี
    2548 ด้วยทุนจดทะเบียนชำระแล้ว 65 ล้านบาท เพื่อออกแบบและผลิตแม่พิมพ์ชิ้นส่วนรถยนต์
    และอุปกรณ์จับยึดในการประกอบรถยนต์

10. บริษัท เอเบิล ไอทีเอส จำกัด เป็นบริษัทย่อย ของ AH โดย AH ถือหุ้นร้อยละ 60
    ของทุนจดทะเบียนชำระแล้ว 100 ล้านบาท เพื่อผลิตอุปกรณ์ระบบนำทางของรถยนต์

11. บริษัท เคพีเอ็น ออโตโมทีฟ จำกัด (มหาชน) (“KPNA”) เป็นบริษัทย่อยของ AH โดย AH
    ถือหุ้น56.9% สถานประกอบการตั้งอยู่ที่นิคมอุตสาหกรรมอมตะนคร อำเภอเมืองชลบุรี
    จังหวัดชลบุรี ดำเนินธุรกิจผลิตชิ้นส่วนโลหะทุบขึ้นรูป และบริษัทย่อยคือ บริษัท เคพีเอ็น
    พลาสติก จำกัด (มหาชน) (“KPNP”) ซึ่งถือหุ้นโดย KPNA 99.65% (AH ถือหุ้นทางอ้อมใน
    KPNP อยู่ 56.7%) สถานประกอบการตั้งอยู่ที่นิคมอุตสาหกรรมบางพลี อำเภอบางเสาธง
    จังหวัดสมุทรปราการ ดำเนินธุรกิจผลิตและจำหน่ายผลิตภัณฑ์และชิ้นส่วนประกอบพลาสติก
    ปัจจุบัน KPNA และบริษัทย่อยมีทุนจดทะเบียนชำระแล้ว 500 ล้านบาท

12. บริษัท คาซึยา (ประเทศไทย) จำกัด (“KT”) เป็นบริษัทย่อยของ AH โดย AH ถือหุ้น 55%
    ดำเนินธุรกิจผลิตภัณฑ์พิมพ์ลายไม้และกำมะหยี่เทียมเพื่อเพิ่มมูลค่าให้กับรถยนต์
    ปัจจุบันมีทุนจดทะเบียนชำระแล้ว 28.5 ล้านบาท

13. บริษัท อาปิโก มิตซูอิเกะ (ประเทศไทย) จำกัด (“AMIT”) เป็นบริษัทย่อยของ AH โดย AH
    ถือหุ้น 51% ดำเนินธุรกิจผลิตชิ้นส่วนรถยนต์ มีทุนจดทะเบียนชำระแล้ว 8.25 ล้านบาท

14. บริษัท อาปิโก แจ็คสปีด จำกัด (“AJ”) เป็นบริษัทที่เกี่ยวข้องกับ AH โดย บริษัท อาปิโก
    ไฮเทค พาร์ท จำกัด ซึ่งเป็นบริษัทย่อยของ AH ถือหุ้นอยู่ 60% (AH ถือหุ้นทางอ้อมใน AJ อยู่
    60%) และบริษัท แจ็คสปีด คอร์ปอเรชั่น จำกัด ถือหุ้น 40%
    ดำเนินธุรกิจผลิตชิ้นส่วนประดับยนต์สำหรับรถปิกอัพ ปัจจุบันมีทุนจดทะเบียนชำระแล้ว 20
    ล้านบาท

15. บริษัท เอ แม็คชั่น จำกัด (“AMAC”) เป็นบริษัทที่เกี่ยวข้องกับ AH โดย บริษัท อาปิโก
    อินเวสเมนท์ พีทีอี ลิมิเต็ด ซึ่งเป็นบริษัทย่อยของ AH ถือหุ้นอยู่ 50% (AH ถือหุ้นทางอ้อมใน
    AMAC อยู่ 50%) ดำเนินธุรกิจทางด้านพัฒนาโปรแกรมคอมพิวเตอร์สำหรับรถยนต์

ธุรกิจในต่างประเทศ

1.  บริษัท นิว เอร่า เซลส์ (มาเลเซีย) จำกัด (“NESSB”) เป็นบริษัทร่วมทุนระหว่าง AH
    ที่ถือหุ้นร้อยละ 40 กับ นักธุรกิจชาวมาเลเซียที่ถือหุ้นร้อยละ 60 มีทุนชำระแล้ว 1 ล้านริงกิต
    หรือประมาณ 11 ล้านบาท ดำเนินธุรกิจตัวแทนจำหน่ายและบริการหลังการขายรถยนต์ ฮอนด้า
    NESSB
    มีห้องโชว์และศูนย์บริการหลังการขายตั้งอยู่ในกรุงกัวลาลัมเปอร์เมืองหลวงของประเทศมาเลเซีย

2.  บริษัท เทเนกา เซเทีย รีซอสเซส จำกัด (“TSRSB”) เป็นบริษัทร่วมทุนระหว่าง AH
    ที่ถือหุ้นร้อยละ 49 กับ นักธุรกิจชาวมาเลเซีย ที่ถือหุ้นร้อยละ 51 มีทุนชำระแล้ว 6 ล้านริงกิต
    หรือประมาณ 66 ล้านบาท ดำเนินธุรกิจตัวแทนจำหน่ายและบริการหลังการขายรถยนต์ฮอนด้า
    TSRSB มีโชว์รูมและศูนย์บริการหลังการขายตั้งอยู่ในรัฐ Petaling Jaya ประเทศมาเลเซีย

3.  บริษัท คุนชาน เจินไต-ซินเชง พรีซิชั่น ฟอร์จจิ้ง จำกัด (KCXPF) เป็นบริษัทย่อยของ AH
    โดย AH ถือหุ้นทั้งหมด ตั้งอยู่ที่นิคมอุตสาหกรรมคุนชาน
    ปัจจุบันดำเนินธุรกิจในการผลิตและจัดส่งชิ้นส่วนรถยนต์ที่เป็นการตีอัดขึ้นรูปและชิ้นส่วนกัดผิวอื่น
    ๆ ที่ใช้กับรถยนต์และรถมอเตอร์ไซค์ ผลิตภัณฑ์หลักได้แก่ วงล้อซิงโครไนซ์ (Synchronizer
    Rims) ชุดเกียร์ (Gear Set) และก้านลูกสูบเครื่องยนต์ (Connecting Rod)

4.  บริษัท อาปิโก เซี่ยงไฮ้ จำกัด เป็นบริษัทย่อยของ AH โดยถือหุ้นทั้งหมด
    ทุนจดทะเบียนชำระแล้ว 1 ล้านเหรียญสหรัฐ ดำเนินธุรกิจให้บริการตีกลึงอะไหล่ชิ้นส่วนรถยนต์
    อยู่ที่จังหวัดชิงพู่ มลฑลเซี่ยงไฮ้ ในประเทศจีน

5.  บริษัท อาปิโก อินเวสเมนท์ พีทีอี ลิมิเต็ด (“AIPL”) เป็นบริษัทย่อยของ AH โดย AH ถือหุ้น
    100% ดำเนินธุรกิจการลงทุนในบริษัทอื่นในประเทศสิงคโปร์ ปัจจุบันมีทุนจดทะเบียนชำระแล้ว
    6.97 ล้านเหรียญสิงคโปร์

6.  บริษัท คาซึยา อินเตอร์เนชั่นแนล พีทีอี ลิมิเต็ด (“KIPL”) เป็นบริษัทร่วมทุนกับ AH โดย
    บริษัท อาปิโก อินเวสเมนท์ พีทีอี ลิมิเต็ด ซึ่งเป็นบริษัทย่อยของ AH เข้าถือหุ้น 30% บริษัท
    แจ็คสปีด คอร์ปอเรชั่น จำกัด ถือหุ้น 51% และบริษัท คอร์เยอร์ พีทีอี ลิมิเต็ด ถือหุ้น 19%
    ตั้งอยู่ที่ประเทศสิงคโปร์
    ดำเนินธุรกิจเกี่ยวกับการลงทุนกับบริษัทท้องถิ่นในต่างประเทศเกี่ยวกับเทคโนโลยีของบริษัทคาซึยา
    (Dip Printing Technology) ปัจจุบันมีทุนจดทะเบียนชำระแล้ว 1 ล้านดอลลาร์สิงคโปร์

7.  บริษัท เอเบิล ไอทีเอส พีทีอี ลิมิตเต็ด (“AITSPL”) เป็นบริษัทที่เกี่ยวข้องกับ AH โดยบริษัท
    เอเบิล ไอทีเอส จำกัด ซึ่งเป็นบริษัทย่อยของ AH ถือหุ้น 100% (AH ถือหุ้นทางอ้อมใน
    AITSPL อยู่ 60%) ดำเนินธุรกิจจำหน่ายระบบนำร่องการเดินทางยานยนต์ในประเทศสิงคโปร์
    ปัจจุบันมีทุนจดทะเบียนชำระแล้ว 310,000 ดอลลาร์สหรัฐ

8.  บริษัท แจ็คสปีด คอร์ปอเรชั่น จำกัด เป็นบริษัทร่วมทุนกับ AH โดยถือหุ้นผ่านบริษัท AIPL 20%
    ดำเนินธุรกิจผลิตและจำหน่ายเครื่องประดับยนต์ในประเทศสิงคโปร์
    ปัจจุบันมีทุนจดทะเบียนชำระแล้ว 21.8 ล้านเหรียญสิงคโปร์

2.3 โครงสร้างรายได้ของกลุ่มบริษัทฯ

โครงสร้างรายได้ของบริษัทฯและบริษัทย่อย ดังแสดงในตารางต่อไปนี้

+---------------+-------+------+-----+----+------+----+------+----+
| ผลิตภัณฑ์/บริการ  | ดำเ   | ร้อย  | ปี   |    | ปี    |    | ปี    |    |
|               | นินกิจก | ละขอ | 2   |    | 2548 |    | 2549 |    |
|               | ารโดย | ง กา | 547 |    |      |    |      |    |
|               |       | รถือห |     |    | (งบ  |    | (งบ  |    |
|               |       | ุ้นของ | (   |    | รวม) |    | รวม) |    |
|               |       | บริษัท | งบร |    |      |    |      |    |
|               |       |      | วม) |    |      |    |      |    |
+---------------+-------+------+-----+----+------+----+------+----+
|               |       |      | ล้าน | ร  | ล้า   | ร  | ล้า   | ร  |
|               |       |      | บาท | ้อย | นบาท | ้อย | นบาท | ้อย |
|               |       |      |     | ละ |      | ละ |      | ละ |
+---------------+-------+------+-----+----+------+----+------+----+
| อุปกรณ์จับยึด     | AH    | -    | 407 | 5  | 79.8 | 0. | 1    | 0  |
|               |       |      | .14 | .8 |      | 96 | 8.04 | .2 |
+---------------+-------+------+-----+----+------+----+------+----+
| แม่พิมพ์         | AH    | -    | 57  | 0  | 4.59 | 0. | 12   | 1. |
|               |       |      | .74 | .8 |      | 06 | 7.91 | 59 |
+---------------+-------+------+-----+----+------+----+------+----+
| ชิ้นส่วนรถยนต์    | AH    | -    | 930 | 13 | 1,18 | 1  | 1,14 | 14 |
|               |       |      | .99 | .2 | 0.38 | 4. | 3.09 | .2 |
|               |       |      |     |    |      | 20 |      |    |
+---------------+-------+------+-----+----+------+----+------+----+
| ตัวแ           | NESC  | 100  | 1,  | 16 | 65   | 7. | 86   | 10 |
| ทนจำหน่ายรถยนต์ |       |      | 179 | .8 | 1.47 | 84 | 3.85 | .7 |
|               |       |      | .92 |    |      |    |      |    |
+---------------+-------+------+-----+----+------+----+------+----+
|               | AM    | 100  | 238 | 3  | 41   | 5. | 25   | 3. |
|               |       |      | .92 | .4 | 9.37 | 05 | 6.10 | 19 |
+---------------+-------+------+-----+----+------+----+------+----+
|               | TSRSB | 49   | 906 | 12 | 1,06 | 1  | 86   | 10 |
|               |       |      | .77 | .9 | 2.70 | 2. | 5.40 | .8 |
|               |       |      |     |    |      | 79 |      |    |
+---------------+-------+------+-----+----+------+----+------+----+
| ชุดโครง        | AA    | 100  | 3,  | 45 | 4,47 | 5  | 4,11 | 5  |
| ช่วงล่างรถกระบะ |       |      | 213 | .7 | 0.22 | 3. | 1.57 | 1. |
|               |       |      | .45 |    |      | 79 |      | 32 |
+---------------+-------+------+-----+----+------+----+------+----+
| ชิ้นส่วนตีอัดขึ้นรูป  | KCXPF | 100  | 27  | 0  | 19   | 2. | 24   | 3  |
|               |       |      | .88 | .4 | 3.48 | 32 | 8.36 | .1 |
|               |       |      |     |    |      |    |      |    |
|               |       |      | (   |    |      |    |      |    |
|               |       |      | ต   |    |      |    |      |    |
|               |       |      | .ค. |    |      |    |      |    |
|               |       |      | -ธ. |    |      |    |      |    |
|               |       |      | ค.) |    |      |    |      |    |
+---------------+-------+------+-----+----+------+----+------+----+
| อื่น            |       |      | 72  | 1  | 24   | 2. | 37   | 4  |
|               |       |      | .56 | .0 | 8.47 | 99 | 5.92 | .9 |
+---------------+-------+------+-----+----+------+----+------+----+
| รวม           |       |      | 7,  | 1  | 8,31 | 1  | 8,01 | 1  |
|               |       |      | 035 | 00 | 0.49 | 00 | 0.24 | 00 |
|               |       |      | .37 | .0 |      | .0 |      |    |
+---------------+-------+------+-----+----+------+----+------+----+

2.4 จุดมุ่งหมายในการดำเนินธุรกิจ

เป้าหมายหลักของบริษัทอาปิโก ไฮเทค คือการรักษาความเป็นผู้นำในธุรกิจผลิตอุปกรณ์จับยึดประเภท
low volume
ซึ่งหมายความว่าเป็นอุปกรณ์จับยึดที่สามารถนำไปใช้ในการประกอบรถยนต์ในโรงงานประกอบรถยนต์
ซึ่งผลิตรถยนต์ น้อยกว่า 20,000 คันต่อปี ในขณะเดียวกันบริษัทฯ
ก็มีเป้าหมายที่จะขยายการผลิตอุปกรณ์จับยึดไปยังประเภท high volume
ซึ่งสามารถนำไปประกอบรถยนต์ได้มากกว่า 20,000 คันต่อปีโดยการร่วมทุนกับพันธมิตรทางธุรกิจ
กับบริษัทต่าง ๆ ในต่างประเทศ

สำหรับตลาดชิ้นส่วนรถยนต์ บริษัทฯ มีเป้าหมายที่จะมีการพัฒนาคุณภาพ ต้นทุน
และการจัดส่งสินค้า(Quality, Cost and Delivery) อย่างต่อเนื่อง
ปัจจุบันคุณภาพสินค้าของบริษัทฯ เป็นที่ยอมรับจากลูกค้ารายใหญ่ของบริษัทฯ เช่น บริษัท
ออโตอัลไลแอนซ์ (ประเทศไทย) (ฟอร์ดและมาสด้า), อิซูซุ, ฮอนด้า และ โตโยต้า อีกทั้ง
บริษัทฯ มีเป้าหมายที่จะเป็นบริษัทที่มีชื่อเสียงในด้านคุณภาพ ราคา และการส่งมอบและบริษัทฯ
ยังตั้งเป้าหมายที่จะยกระดับความสัมพันธ์ทางธุรกิจกับผู้ประกอบรถยนต์ต่าง ๆ ให้สูงขึ้น

ในธุรกิจตัวแทนจำหน่ายรถยนต์
บริษัทมีเป้าหมายที่จะทำยอดขายเป็นอันดับที่หนึ่งของการเป็นตัวแทนจำหน่ายรถยนต์ ฮอนด้า และ
มิตซุบิชิ อีกทั้งยังคงพยายามที่จะรักษาอันดับที่หนึ่งของการเป็นตัวแทนจำหน่ายรถยนต์ ฟอร์ด
โดยการพัฒนาการบริการที่ดีเลิศ และการขยายโชว์รูมและศูนย์บริการเพื่อรองรับลูกค้าที่เพิ่มมากขึ้น